DEN EUROPÆISKE CENTRALBANKS UDTALELSE

af 2. december 2022

om et forslag til Rådets forordning om indførelse af en markedskorrektionsmekanisme til beskyttelse af borgerne og økonomien mod uforholdsmæssigt høje priser

(CON/2022/44)

(2023/C 41/03)

Indledning og retsgrundlag

Den Europæiske Centralbank (ECB) modtog den 25. november 2022 en anmodning fra Rådet for Den Europæiske Union om en udtalelse om et forslag til Rådets forordning om indførelse af en markedskorrektionsmekanisme til beskyttelse af borgerne og økonomien mod uforholdsmæssigt høje priser (1) (herefter »forordningsforslaget«).

ECB's kompetence til at afgive udtalelse fremgår af artikel 127, stk. 4, og 282, stk. 5, i traktaten om Den Europæiske Unions funktionsmåde, da forordningsforslaget indeholder bestemmelser, der påvirker Det Europæiske System af Centralbankers (ESCB) bidrag til den smidige udførelse af politikker, der vedrører det finansielle systems stabilitet, jf. traktatens artikel 127, stk. 5, og artikel 3.3 i statutten for Det Europæiske System af Centralbanker og Den Europæiske Centralbank (herefter »ESCB-statutten«). I overensstemmelse med artikel 17.5, første punktum, i forretningsordenen for Den Europæiske Centralbank er denne udtalelse vedtaget af ECB's Styrelsesråd.

Generelle bemærkninger

ECB noterer sig forordningsforslaget og dets mål om at etablere en midlertidig markedskorrektionsmekanisme og anerkender de alvorlige udfordringer, som uforholdsmæssigt høje energipriser udgør for EU's borgere og Unionens økonomi.

Der indføres med forordningsforslaget en markedskorrektionsmekanisme for naturgastransaktioner på markedet for front-month-TTF-derivater, som aktiveres, når to betingelser begge er opfyldt (»markedskorrektionsbegivenhed«). Det fastsættes i forordningsforslaget, at Den Europæiske Unions Agentur for Samarbejde mellem Energireguleringsmyndigheder (ACER) har ansvaret for at overvåge, om disse betingelser er opfyldt, og hvis det konstaterer, at en markedskorrektionsbegivenhed har fundet sted, skal det straks offentliggøre en meddelelse i Den Europæiske Unions Tidende (»meddelelse om markedskorrektion«) og underrette Europa-Kommissionen, Den Europæiske Værdipapir- og Markedstilsynsmyndighed (ESMA) og ECB om markedskorrektionsbegivenheden. Forordningsforslaget indeholder også bestemmelser om, at Kommissionen til enhver tid skal suspendere markedskorrektionsmekanismen, hvis der opstår utilsigtede markedsforstyrrelser eller åbenlyse risici for sådanne forstyrrelser, som har en negativ indvirkning på forsyningssikkerheden, strømmene inden for EU eller den finansielle stabilitet (»suspensionsafgørelse«).

ECB anerkender, at mekanismer, der har til formål at dæmpe ekstreme prisniveauer og volatilitet på engrosmarkederne for gas, i princippet kan mindske en række risici for den finansielle stabilitet, herunder de risici, der er eksponeret i perioder med høje og svingende gaspriser i 2022. ECB er imidlertid af den opfattelse, at den nuværende udformning af den foreslåede markedskorrektionsmekanisme under visse omstændigheder kan bringe den finansielle stabilitet i euroområdet i fare. Mekanismens nuværende udformning kan øge volatiliteten og relaterede margin calls, udfordre centrale modparters evne til at styre finansielle risici og kan også tilskynde til migrering fra markedspladser til det ikke-centralt clearede over-the-counter (OTC-)marked. Disse overvejelser, der er relevante for det finansielle systems stabilitet, bør tages i betragtning af Rådet i forbindelse med dets drøftelser om forordningsforslaget.

Specifikke bemærkninger

1. ECB’s rolle

1.1 Forordningsforslaget omfatter flere tilfælde, hvor ECB skal eller kan spille en rolle med hensyn til at afgive udtalelser og rapporter, foretage overvågning og levere bistand til Kommissionen i forbindelse med udførelsen af dens opgaver i henhold til forordningsforslaget. Hvad for det første angår aktiveringen af markedskorrektionsmekanismen skal Kommissionen, hvis der på grundlag af resultaterne af ACER's overvågning er konkrete tegn på, at en markedskorrektionsbegivenhed er nært forestående, for hurtigt at kunne suspendere aktiveringen af markedskorrektionsmekanismen anmode om en udtalelse fra ECB, ESMA og, hvor det er relevant, fra Det Europæiske Net af Transmissionssystemoperatører for Gas (ENTSOG) og Gaskoordinationsgruppen, der er nedsat i henhold til Europa-Parlamentets og Rådets forordning (EU) 2017/1938, (2) om virkningen af en eventuel markedskorrektionsbegivenhed på forsyningssikkerheden, strømmene inden for EU og den finansielle stabilitet (3). For det andet skal Kommissionen i tilfælde af en markedskorrektionsbegivenhed uden unødig forsinkelse anmode ECB om en rapport om risikoen for utilsigtede forstyrrelser for energiderivatmarkedernes stabilitet og ordnede funktion (4). Hvad for det tredje angår suspensionen af markedskorrektionsmekanismen kræves det i forslaget, at ESMA, ECB, ACER, Gaskoordinationsgruppen og ENTSOG løbende overvåger budgrænsens virkninger på markederne og forsyningssikkerheden (5). For det fjerde skal Kommissionen ved vurderingen af, om der skal vedtages en suspensionsafgørelse, tage hensyn til, om den fortsatte aktivering af markedskorrektionsmekanismen påvirker energiderivatmarkedernes stabilitet og ordnede funktion, bl.a. på grundlag af en rapport om virkningen af ESMA's aktivering af markedskorrektionsforanstaltningen og en udtalelse fra ECB, som Kommissionen har anmodet om med henblik herpå. ECB's udtalelse skal afgives senest 48 timer eller inden for samme dag i hastesager efter anmodning fra Kommissionen (6). For det femte skal ACER, ECB, ESMA, Gaskoordinationsgruppen og ENTSOG bistå Kommissionen i dens opgaver som fastsat i forordningsforslaget (7). Endelig bør Kommissionen, inden den forelægger Rådet et forslag til revision af betingelserne for aktivering af mekanismen, høre ECB (8).

1.2 ECB minder om, at ESCB i henhold til artikel 127, stk. 5, TEUF og ESCB-statuttens artikel 3.3 skal bidrage til en smidig gennemførelse af de kompetente myndigheders politikker vedrørende tilsyn med kreditinstitutter og det finansielle systems stabilitet. Desuden kan ECB i henhold til ESCB-statuttens artikel 25.1 rådgive og høres af Rådet, Kommissionen og medlemslandenes kompetente myndigheder angående anvendelsesområdet for og gennemførelsen af EU-lovgivningen vedrørende tilsynet med kreditinstitutter og det finansielle systems stabilitet. I denne forbindelse og i overensstemmelse med princippet om gensidigt loyalt samarbejde i henhold til artikel 13, stk. 2, TEU er ECB inden for rammerne af de beføjelser, den er tillagt ved traktaterne, rede til at støtte Kommissionen i udøvelsen af dens opgaver som fastsat i forordningsforslaget. ECB er også klar over betydningen af og vanskelighederne ved forordningsforslagets emne og de potentielle virkninger for de finansielle markeder.

1.3 For det første er en sådan præcisering nødvendig for at sikre, at der vedforordningsforslaget, der skal vedtages med artikel 122, stk. 1, TEUF som retsgrundlag, ikke overdrages nye opgaver til ECB. Overdragelsen af nye opgaver eller ansvarsområder til ECB kan kun finde sted i de specifikke og begrænsede tilfælde, der er nævnt i traktaterne, f.eks. i henhold til artikel 127, stk. 6, TEUF, og inden for de grænser, der er fastsat i disse bestemmelser For det andet er en sådan præcisering nødvendig for at afspejle de roller, der er fastsat for andre myndigheder og organer i henhold til EU-retten, og som kan være mere relevante for forordningsforslagets genstand. ESMA er f.eks. ansvarlig for at bidrage til de finansielle markeders integritet, gennemsigtighed, effektivitet og ordentlige funktion For det tredje vil en præcisering af ECB’s rolle i henhold til forordningsforslaget forhindre en alt for formalistisk inddragelse af ECB og lette et effektivt samarbejde inden for stramme tidsfrister. Endelig er en sådan præcisering mere i overensstemmelse med den opgave, der er tillagt ESCB i henhold til artikel 127, stk. 5, TEUF og ESCB-statuttens artikel 3.3, med henblik på at bidrage til en smidig gennemførelse af de kompetente myndigheders politikker vedrørende det finansielle systems stabilitet. ECB er imidlertid af den opfattelse, at henvisningerne til ECB’s rolle i forbindelse med at afgive udtalelser og rapporter, foretage overvågning og levere bistand til Kommissionen i forbindelse med udførelsen af dens opgaver i henhold til forordningsforlaget bør præciseres yderligere for præcist at afspejle ECB’s opgaver og uafhængighed i henhold til traktaterne og den klare fordeling af teknisk ekspertise og ansvar i henhold til EU-retten ( 9 ) er en sådan præcisering nødvendig for at sikre, at der vedforordningsforslaget, der skal vedtages med artikel 122, stk. 1, TEUF som retsgrundlag, ikke overdrages nye opgaver til ECB. Overdragelsen af nye opgaver eller ansvarsområder til ECB kan kun finde sted i de specifikke og begrænsede tilfælde, der er nævnt i traktaterne, f.eks. i henhold til artikel 127, stk. 6, TEUF, og inden for de grænser, der er fastsat i disse bestemmelser ( 10 ) er en sådan præcisering nødvendig for at afspejle de roller, der er fastsat for andre myndigheder og organer i henhold til EU-retten, og som kan være mere relevante for forordningsforslagets genstand. ESMA er f.eks. ansvarlig for at bidrage til de finansielle markeders integritet, gennemsigtighed, effektivitet og ordentlige funktion ( 11 ) vil en præcisering af ECB’s rolle i henhold til forordningsforslaget forhindre en alt for formalistisk inddragelse af ECB og lette et effektivt samarbejde inden for stramme tidsfrister.er en sådan præcisering mere i overensstemmelse med den opgave, der er tillagt ESCB i henhold til artikel 127, stk. 5, TEUF og ESCB-statuttens artikel 3.3, med henblik på at bidrage til en smidig gennemførelse af de kompetente myndigheders politikker vedrørende det finansielle systems stabilitet. Hvor ECB foreslår ændringer af forordningsforslaget, vedlægges som bilag ændringsforslag med en begrundelse herfor i et separat teknisk arbejdsdokument. Det tekniske arbejdsdokument er tilgængeligt på engelsk i EUR-Lex.

Udfærdiget i Frankfurt am Main, den 2. december 2022. Christine LAGARDE Formand for ECB

(1) COM (2022) 668 final.

(2) Europa-Parlamentets og Rådets forordning (EU) nr. 2017/1938 af 25. oktober 2017 om foranstaltninger til opretholdelse af gasforsyningssikkerheden og ophævelse af forordning (EU) nr. 994/2010 (EUT L 280 af 28.10.2017, s. 1).

(3) Forordningsforslagets artikel 3, stk. 3.

(4) Forordningsforslagets artikel 3, stk. 8.

(5) Forordningsforslagets artikel 5, stk. 1.

(6) Forordningsforslagets artikel 5, stk. 2, litra d), og artikel 5, stk. 4.

(7) Forordningsforslagets artikel 5, stk. 4.

(8) Forordningsforslagets artikel 5, stk. 6.

(9) Jf. Den Europæiske Centralbanks udtalelse CON/2018/20 af 11. april 2018 om et forslag til en forordning om oprettelse af Den Europæiske Monetære Fond (EUT C 220 af 25.6.2018, s. 2). Alle ECB's udtalelser er tilgængelige i EUR-Lex.

(10) Jf. afsnit 3.1 i Den Europæiske Centralbanks udtalelse CON/2016/11af 11. marts om a) et forslag til en forordning om fælles regler for securitisering og om oprettelse af en europæisk ramme for simpel, transparent og standardiseret securitisering og b) et forslag til en forordning om ændring af forordning (EU) nr. 575/2013 om tilsynsmæssige krav til kreditinstitutter og investeringsselskaber (EUT C 219 af 17.6.2016, s. 2), jf. de generelle bemærkninger til Den Europæiske Centralbanks udtalelse CON/2017/39 af 4. oktober 2017 om et forslag til Europa-Parlamentets og Rådets forordning om ændring af forordning (EU) nr. 1095/2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed) og om ændring af forordning (EU) nr. 648/2012 for så vidt angår de procedurer og myndigheder, der er involveret i meddelelse af tilladelse til CCP'er, og krav vedrørende anerkendelse af tredjelands-CCP'er (EUT C 385 af 15.11.2017, s. 3), jf. afsnit 2 i Den Europæiske Centralbanks udtalelse CON/2020/22 af 23. september 2020 om forslag til ændringer af Unionens ramme for securitisering som følge af covid-19-pandemien (EUT C 377 af 9.11.2020, s. 1), og henstilling ECB/2017/18 med henblik på Europa-Parlamentets og Rådets afgørelse om ændring af artikel 22 i statutten for Det Europæiske System af Centralbanker og Den Europæiske Centralbank (EUT C 212 af 1.7.2017, s. 14).

(11) Jf. artikel 1, stk. 5, litra b), i Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).